
REFERAT DE  APROBARE  A PROIECTULUI DE HOTĂRÂRE
 privind preluarea cu titlu gratuit în patrimoniul Municipiului Timișoara a 6(șase) containere și darea în folosință gratuită, a acestora, către Spitalul Clinic de Boli Infecțioase și Pneumoftiziologie ”Dr. Victor Babeș”, cu scopul organizării unei zone de triere a bolnavilor COVID-19 cu simptome severe 

Având în vedere adresa nr.SC2020-25883 din 04.11.2020, a primarului Municipiului Timișoara, domnul Dominic Fritz, prin care solicită Instituției Prefectului – Timiș, atribuirea a 6(șase) containere modulare, care să fie atribuite Spitalului Clinic ”Dr. Victor Babeș”, în vederea organizării unei zone de triere a bolnavilor COVID-19;
Având în vedere Hotărârea nr.66 din 05.11.2020, prin care Instituția Prefectului – Timiș, respectiv Comitetul Județean pentru Situații de Urgență – Timiș, aprobă atribuirea celor 6(șase) containere și 6(șase) paturi aferente, către Spitalul Clinic de Boli Infecțioase și Pneumoftiziologie ”Dr. Victor Babeș”, prin grija Municipiului Timișoara;  
	Având în vedere Procesul-Verbal nr.3649 din 09.11.2020, prin care Administrația Națională a Rezervelor de Stat și Probleme Speciale – Unitatea Teritorială 320, a predat Primăriei Municipiului Timișoara, 6(șase) containere, construcții ușoare din elemente modulate, evaluate la prețul de 12.000 lei/bucată, la care se adaugă TVA, care vor fi folosite ca ajutor umanitar, exclusiv;
	Prin adresa nr.SC2020-25883 din 09.11.2020, Serviciul Școli, Spitale și Baze Sportive, din cadrul instituției noastre, ne solicită să procedăm la preluarea în patrimoniul Municipiului Timișoara a containerelor primite de la Administrația Națională a Rezervelor de Stat și Probleme Speciale;  
Urmare a celor prezentate mai sus, considerăm oportună și necesară promovarea proiectului de hotărâre privind aprobarea preluării în patrimoniul Municipiului Timișoara a 6(șase) containere și predarea acestora către Spitalul Clinic de Boli Infecțioase și Pneumoftiziologie ”Dr. Victor Babeș”, necesare pentru organizarea unei zone de triere a bolnavilor COVID-19 cu simptome severe.
 
                  PRIMAR,                                                                                             DIRECTOR,
           DOMINIC FRITZ                                                                                  MIHAI BONCEA      

